Futbol: Senegal va Marokash bilan uchrashuvlarda maydonga chiquvchi o‘yinchilar tarkibi

O‘zbekiston Futbol assotsiatsiyasi Senegal va Marokashga qarshi o‘rtoqlik uchrashuvlarida qatnashuvchi o‘yinchilar ro‘yxatini e’lon qildi. Milliy terma jamoa 23 mart kuni (Toshkent vaqti bilan 21:00 da) Senegal, 28 martda esa Marokash bilan (Toshkent vaqti bilan 1:00 da) o‘ynaydi. Har ikki uchrashuv ham Marokashda bo‘lib o‘tadi.
Terma jamoa uchrashuvga yangi tashkil etilgan to‘rt mutaxassisdan iborat murabbiylar kengashi — terma jamoa bosh murabbiyi Timur Kopadze,"Bunyodkor" murabbiyi Mirjalol Qosimov, «Nasaf» treneri Ro‘ziqul Berdiyev va «Paxtakor» murabbiyi Shota Arveladze rahbarligi ostida boradi.
Tarkib

Darvozabonlar: Ignatiy Nesterov («Lokomotiv»), Botirali Ergashev («Navbahor»), Eldorbek Suyunov («Paxtakor»);
Himoyachilar: Rustamjon Ashurmatov («Bunyodkor»), Sherzod A’zamov («Paxtakor»), Anzur Ismoilov («Chanchun Yatay»), Islom To‘xtaxo‘jayev («Lokomotiv»), Akram Komilov («Bunyodkor»), Shuhrat Muhamadiyev («Lokomotiv»), Akmal Shorahmedov («Paxtakor»);
Yarim himoyachilar: Odil Ahmedov («Shanxay SIPG»), Ikrom Aliboyev («Lokomotiv»), Jaloliddin Mirzayev («Paxtakor»), Sardor Mirzayev («Lokomotiv»), Fozil Musayev («Jubilo Ivata»), Sardor Rashidov («Lokomotiv»), Odiljon Hamrobekov («Nasaf»), Otabek Shukurov («Al-Sharja»), Jasur Yaxshibayev («Paxtakor»), Javohir Siddiqov («Qo‘qon-1912»).
Hujumchilar: Temurxo‘ja Abduxolikov («Al-Sayliya»), Marat Bikmayev («Lokomotiv»), Eldor Shomurodov («Rostov»).